समाधि बंद ही ते घोर सन्नाटा हा। ड्राइवर मिगी दिक्खा दा हा। दिक्खा दा हा जे मैं दरवाजे तक्करा जन्ना ते उत्थैं चुपचाप खड़ोई जन्ना। दो इक मिंटे मगरा परतोना ते चक्कर कटदा पैदलो-पैदल समाधि दे दुई बक्खी टुरी जन्ना। मिगी पता नीं लगदा, पर ड्राइवर बल्लैं-बल्लैं चुपचाप गड्डी उस्सै बक्खी लेई औंदा ऐ। दूई बक्खी दे बूहे पर जित्थैं सन्नाटा होर बी घना ऐ, खड़ोते दा मैं समाधि दे अंदर दिखदा रेही जन्ना। चबबक्खै उच्चा कोट ऐ ते ठीक मेरी अक्खें दे सामनै प्रकाशित इक खोह् जनेही बनी दी ऐ नुहाड़े पार नीं लब्भदा ऐ। पर मैं दिक्खी लैना जे समाधि ऐ, मलैम बट्‌टे नैं ते उत्थैं ‘हे राम’ जड़े दा ऐ। गांधी दी खीरली पुकार ‘हे राम’।